钦定古今图书集成/理学汇编/学行典/第268卷 > 邓春卿
## 钦定古今图书集成/理学汇编/学行典/第268卷 > 邓春卿

按《八闽通志》：“邓春卿，字荣伯，长汀人。甘贫乐道。崇宁
闲，诏举隐逸，郡守陈粹以春卿应诏。后举八行，郡守
章清又以名闻，俱辞不就，卜筑南山之阿而老焉。二
公累造其室。一日，章访之，春卿谢不能。肃诗云：‘在陋
愧无颜子志，过庐难称魏公心。望尘不敢希潘岳，云
满南山雪满簪’。”章次韵属和者数十章，自是高卧。年
九十六而逝。有诗文三卷。